KOMMISSIONENS FORORDNING (EF) Nr. 420/98 af 20. februar 1998 om ændring af forordning (EØF) nr. 1756/93 om de udløsende begivenheder for landbrugsomregningskurserne for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2, og

ud fra følgende betragtninger:

I del B i bilaget til Kommissionens forordning (EØF) nr. 1756/93 (3), senest ændret ved forordning (EF) nr. 569/96 (4), er det fastsat, hvilke udløsende begivenheder der gælder i forbindelse med Kommissionens forordning (EØF) nr. 570/88 af 16. februar 1988 om salg af smør til nedsat pris og ydelse af støtte for smør og koncentreret smør til fremstilling af konditorvarer, konsumis og andre levnedsmidler (5), senest ændret ved forordning (EF) nr. 531/96 (6); denne forordning blev ophævet ved og afløst af Kommissionens forordning (EF) nr. 2571/97 (7), der bl.a. indførte mulighed for at anvende fløde, der ikke er tilsat røbestof, i forbindelse med denne støtteordning; forordning (EØF) nr. 1756/93 bør ændres for at tage hensyn til disse ændringer;

i del D i bilaget til forordning (EØF) nr. 1756/93 er det fastsat, hvilke udløsende begivenheder der gælder for de oplagringsomkostninger, som sælgeren skal betale, hvis det smør eller skummetmælkspulver, der tilbydes til offentlig intervention, ikke opfylder kravene i henholdsvis artikel 2 i Kommissionens forordning (EF) nr. 454/95 af 28. februar 1995 om gennemførelsesbestemmelser for interventioner på markedet for smør og fløde (8), senest ændret ved forordning (EF) nr. 419/98 (9), og artikel 1 i Kommissionens forordning (EF) nr. 322/96 af 22. februar 1996 om gennemførelsesbestemmelser for offentlig oplagring af skummetmælkspulver (10), senest ændret ved forordning (EF) nr. 419/98; de pågældende oplagringsomkostninger fastsættes ud fra artikel 7, stk. 2, i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter (11), senest ændret ved forordning (EF) nr. 1392/97 (12); for at skabe sammenhæng mellem bestemmelserne bør ovennævnte udløsende begivenheder erstattes med en henvisning til den udløsende begivenhed, der er fastsat i artikel 7, stk. 2, i forordning (EØF) nr. 3597/90;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I bilaget til forordning (EØF) nr. 1756/93 foretages følgende ændringer:

1) I del B.II affattes punkt 6 således:

>TABELPOSITION>

2) I del B.III affattes punkt 4 således:

>TABELPOSITION>

3) I del D, punkt 2.A, ændres »Landbrugsomregningskursen på dagen for overtagelsen efter artikel 5, stk. 1« til »Landbrugsomregningskursen efter artikel 7, stk. 2, litra a) og b), i forordning (EØF) nr. 3597/90«.

4) I del D, punkt 3.A, ændres »Landbrugsomregningskursen på dagen for overtagelsen« til »Landbrugsomregningskursen efter artikel 7, stk. 2, litra a) og b), i forordning (EØF) nr. 3597/90«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Artikel 1, nr. 1) og 2), anvendes dog på de licitationer, for hvilke fristen for indgivelse af bud udløber efter den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. februar 1998.

På Kommissionens vegne

Franz FISCHLER

Medlem af Kommissionen

(1) EFT L 387 af 31. 12. 1992, s. 1.

(2) EFT L 22 af 31. 1. 1995, s. 1.

(3) EFT L 161 af 2. 7. 1993, s. 48.

(4) EFT L 80 af 30. 3. 1996, s. 48.

(5) EFT L 55 af 1. 3. 1988, s. 31.

(6) EFT L 78 af 28. 3. 1996, s. 13.

(7) EFT L 350 af 20. 12. 1997, s. 3.

(8) EFT L 46 af 1. 3. 1995, s. 1.

(9) Se side 20 i denne Tidende.

(10) EFT L 45 af 23. 2. 1996, s. 5.

(11) EFT L 350 af 14. 12. 1990, s. 43.

(12) EFT L 190 af 19. 7. 1997, s. 22.